
REPUBLIKA HRVATSKA
TRGOVAČKI SUD U ZADRU 					

R E P U B L I KA  H R V A T S K A 

R J E Š E N J E

Trgovački sud u Zadru, (OIB: 39670464653) po sucu tog suda Ardeni Bajlo, kao stečajnom sucu, postupajući po prijedlogu za otvaranje stečajnog postupka nad dužnikom LENTIS d.o.o., Zadar, Put Pudarice 13/C, OIB: 11568528494, koji je podnio vjerovnik AGENCIJA ZA LIJEKOVE I MEDICINSKE PROIZVODE, Zagreb, Ksaverska cesta 4, OIB: 37926884937, dana 18. srpnja 2016., 

r i j e š i o    j e

	I. Odbacuje se prijedlog AGENCIJA ZA LIJEKOVE I MEDICINSKE PROIZVODE, Zagreb, za otvaranje stečajnog postupka nad dužnikom LENTIS d.o.o., Zadar, Put Pudarice 13/C, OIB: 11568528494, kao nedopušten. 

O b r a z l o ž e n j e

	Dana 14. srpnja 2016. AGENCIJA ZA LIJEKOVE I MEDICINSKE PROIZVODE, Zagreb podnijela je prijedlog za otvaranje stečajnog postupka nad trgovačkim društvom LENTIS d.o.o., Zadar.
Zahtjev podnositeljice je nedopušten. 
	Uvidom u predmet ovog suda br. 1 St-726/16 utvrđeno je da je rješenjem br. 1 St-726/16-9 od 30. svibnja 2016. otvoren stečajni postupak nad dužnikom LENTIS d.o.o., Zadar.
Odredbom čl. 10. Stečajnog zakona (Narodne novine broj 71/15, dalje: SZ) propisano je da se u predstečajnom i stečajnom postupku na odgovarajući način primjenjuju pravila parničnog postupka u postupku pred trgovačkim sudovima. Nadalje, odredbom čl. 333. st. 2. Zakona o parničnom postupku (Narodne novine broj: 25/13 i 89/14) propisano je da prvostupanjski sud tijekom cijelog postupka po službenoj dužnosti pazi je li stvar pravomoćno presuđena i ako utvrdi da je parnica među istim strankama pokrenuta o zahtjevu o kojem je pravomoćno odlučeno, da će odbaciti tužbu. 
Obzirom da je dakle o prijedlogu za otvaranje stečajnog postupka sud već odlučio, a protiv jednog dužnika može se voditi samo jedan postupak budući je riječ o takozvanoj generalnoj ovrsi, to je prijedlog valjalo odbaciti kao nedopušten.
           Stoga je odlučeno kao u izreci. 

U Zadru, 18. srpnja 2016.
             
Sutkinja:       
Ardena Bajlo




POUKA O PRAVNOM LIJEKU: 
Protiv ovog rješenja pravo na žalbu ima podnositelj prijedloga. Rok za žalbu iznosi 8 dana računajući od dana dostave, a ista se podnosi ovom sudu u dva primjerka. 


Dostaviti: 
1. podnositelju prijedloga - Agenciji za lijekove i medicinske proizvode, Zagreb, Ksaverska cesta 4
1. e-oglasna ploča
1. u spis.








